Reacția lui Gică Hagi despre Louis Munteanu după Rapid - Farul 1-2
Louis Munteanu a marcat ambele goluri ale "marinarilor" în meciul câștigat în deplasare, în runda întâi a play-off-ului Superligii.
Antrenorul campioanei, Gică Hagi, a vorbit la final despre cum a reușit să contracareze jocul în viteză al gazdelor, dar l-a caracterizat, pe scurt, și pe atacantul său. Louis Munteanu a fost cel mai bun jucător din confruntarea cu Rapid, formație care venea după un succes zdrobitor în fața liderului FCSB 4-0.
Gică Hagi: "Louis Munteanu vede golul, știe jocul!"
Pentru Hagi, Louis Munteanu, fotbalist care aparține de Fiorentina, mai are mult de progresat.
"Aleargă foarte mult ca atacant, marchează, știe jocul. E bine, nu sunt dubii. E un atacant care vede golul, dar e tânăr, mai are de învățat", a declarat Gică Hagi, la finalul partidei din Giulești.
Atacantul care a impresionat în Giulești printr-o știință a jocului și prin felul în care a reușit să găsească mereu soluții pentru a se demarca a vorbit la final și despre cum l-a tachinat pe amicul său, fostul coleg de la Farul, Marian Aioani, acum titular la Rapid.
Louis Munteanu, show la declarații
"Noi nu mai avem presiune dar asta nu înseamnă că ne vom da la o parte. A fost o seară perfectă! Ambele pase au fost foarte bune, le mulţumesc! Sunt fericit că am reuşit să marchez în această seară, mai ales lui Marian [Aioani], este fratele meu, ca să zic aşa.
Chiar glumeam pe seama asta. Îi dădeam mesaje în fiecare dimineaţă: Mariane, vezi că îţi dau gol! Şi uite că dacă îţi doreşti, lucrurile vin! Probabil că i-am luat moralul. Am făcut o partidă foarte bună şi s-a văzut asta pe teren. Ne-am propus să fim în cupele europene, vrem să mergem de la meci la meci la victorie, nu avem presiune şi asta s-a văzut în jocul nostru.
Aşa a fost şi anul trecut, în play-off am fost decisiv. Sper să fiu şi anul acesta golgeterul play-off-ului", a declarat Louis Munteanu.
VIDEO Declarații Paul Iacob după Rapid - Farul 1-2
Farul a deschis scorul în minutul 23, când Grameni a centrat perfect pentru Louis Munteanu şi acesta a înscris din careu. Constănţenii au trecut pe lângă majorarea socrului în minutul 32, când Vînă a încercat să îl dribleze pe portarul Aioani, însă nu a reuşit. Oaspeţii au făcut totuşi 2-0 în minutul 55, prin Louis Munteanu, care a marcat din pasa lui Ionuţ Cojocaru. După cinci minute Albion Rrahmani a ratat pentru Rapid, trimiţând peste poartă, iar în minutul 67 Răzvan Oaidă i-a lăsat pe giuleşteni în zece, fiind eliminat pentru al doilea cartonaş galben. Ionuţ Vînă a trimis în bară, în minutul 78, dar gazdele au primit un penalti trei minute mai târziu – Rivaldinho lovindu-l pe Paul Iacob, în careu, şi Albion Rrahmani a transformat reducând din diferenţă. Gazdele nu au reuşit însă să egaleze şi Rapid începe play-off-ul cu o înfrângere.
În clasamentul play-off-ului FCSB este lider cu 32 de puncte, Rapid ocupă locul secund, cu 28 de pucte, iar Farul se află pe poziţia a patra, cu 25 de puncte.
Rapid - Farul 1-2
RAPID: Aioani - Braun, Săpunaru, P. Iacob, Bădescu (Borza 70) – Hromada (Petrila 46), Hasani (Al. Albu 46), Oaidă – E. Krasniqi (Funsho Bamgboye), A. Rrahmani, Papeau (Burmaz 63). ANTRENOR: Cristiano Bergodi
FARUL: Buzbuchi – K. Boli, M. Popescu, Gustavo Marins (Al. Stoian 89), Cr. Ganea - Vînă, Queiros, Grameni (Dănuleasa 89) - R. Deaconu (Kiki 70), L. Munteanu (Rivaldinho 75), I. Cojocaru (Andronache 75). ANTRENOR: Gheorghe Hagi
Cartonaşe galbene: Oaidă 50, Funsho Bamgboye 88, Săpunaru 84 / Buzbuchi 66, Rivaldinho 82, Queiros 83, Gustavo Marins 84.
Cartonaş roşu: Răzvan Oaidă (Rapid) min. 67
Arbitri: George Cătălin Găman - Ciprian Florin Danşa, Imre-Laszlo Bucsi - Horia Gabriel Mladinovici
Arbitri VAR: Szabolcs Kovacs - Iuliana Elena Demetrescu
Urmăriți SPORT.RO și pe Google News